Viborger Samler, 1812-09-21
Krigsskuepladsen. Den franske Armees 14de Krigsberetning dat. Smolensk d. 23 Aug. indeholder: Smolensk er een af Ruslands skjønneste Byer. Havde den ikke blevet stukken i Brand, hvorved endeel Pakhuse fulde af Colonialvehre brændte, havde Armeen faaet endnu vigtigere Hjelpemidler. Men endnu ere store Bygninger blevne staaende, som kunne tjene Armeen til Hospitaler. Russerne have siden Krigen begyndte oprettet et Slags Milits af livegne Bønder bevæbnede med slette Piker. 5000 Saadanne vare forsamlede ved Smolensk og vare, selv for Russerne, en Aarsag til Latter. Ved Parolen var bekjendtgjort, at de Franske ved Smolensk ville finde deres Grav, da man i Tilfælde Polen rømmedes, her ville slaaes for Alvor for at forsvare dette Ruslands Bolværk. Domkirken i Smolensk er den berømteste græske Kirke i Rusland. Biskoppens Pala er næsten en liden Stad. Heden er bestandig næsten som i Jtalien og Thermometret staaer paa 26 Grader. Om Træfningen ved Polotsk hedder det "Hertugen af Reggio, som saae, at den russiske General Wittgenstein med Danaburgs Besætning ville angribe ham, opstillede han det 2det og 6te Korps nedenfor Polotsk. Wittgenstein fulgte ham, angreb den 16 og 17 Aug. og blev eftertrykkelig dreven tilbage. Den bayerske Division under General Vrede udmærkede sig. Hertugen blev, netop som han ville forfølge sin Seir og trænge Fjenden tilbage i en Huulvei, saaret i Skulderen (Hans Saar er ikke dødeligt) General Gouvion St. Cyr modtog Kommandoen og drev Fjenden hiinside Huulveien. General Verdier blev saaret. Vi tabde 1000 Md. døde og Saarede; Russerne 3 Gange saa mange; man tog 500 Fangne. Næste Dag den 18de lod General St. Cyr atter Fjenden angribe, bragte ham i Uorden og forfulgte ham til Aften. Man fratog ham 20 Kanoner og 1000 Fanger. Den bayerske General Deroy blev saaret. Om Slaget ved Volontina hedder det: Hertugen af Elchingen gik den 19de i Dagningen ved Hielp af den færdig blevne Bro over Dniepr og forfulgte Fjenden. 1 Miil fra Staden Volontina stødte han paa 6000 Md. af det fiendtlige Eftertrav; som stode paa Høiene; han lod dem angribe med Bajonetten, dræbte mange, tog Høiene og fangede 4000 Md. Endnu vare 15000 Md. Eftertrav i Besiddelse af en anden god Stilling. Om Eftermiddagen faldt Hertugen af Abrantes dem i Ryggen; flere Tropper angreb dem forfra og der kæmpedes paa begge Sider med Hidsighed og Tapperhed. Da man lagde Mærke til, at Fjenden fik betydelig Forstærkning, saasom han, hvis han var afskaaren fra Veien til Moskau, havde tabt endnu betydeligere, brød General Gudin om Aftenen Kl. 6 op med sin Division imod Fjendens Centrum; denne brave Mand blev strax i Begyndelsen af Træfningen truffet af en Kanonkugle, som borttog ham Benet; Han døde, og man regner denne dydige og tapre Mands Død for et smerteligt Tab. Vi tabde ved Volontina 600 Døde og fik 2600 Saarede. Russerne tabde 3 Gange saamange og 1000 bleve fangne. Russerne droge sig nu ilende tilbage til Moskau Mange, især Polakkere, deserterede fra dem. Den 20de kunde vore Tropper paa hele 8 Miles Distance ikke finde andet end Saarede og Desertører. General Grouchy, som blev sendt paa Landeveien til Donkovtchina, fandt alle Byer fulde af døde og Saarede og tog 900 Saarede. Kosakkerne overfaldt i Liozna et Hospital, hvori laae 200 Syge Würtembergere, som man havde forsømt at bringe til Witepsk. Prindsen af Eckmühls Beretning om Træfningen med Fyrst Bagrathion d. 23 Juli ved Mohilow, angiver Russernes Tab for 1200 Døde og 4000 Saarede, hvoraf 800 fangedes, og de allieredes Tab for 900 Md.